Diari Oficial de la Generalitat Valenciana


Sumari del DOGV 7656, del 12-11-2015 (2015/9049)

RESOLUCIÓ de 6 de novembre de 2015, de la Conselleria d'Educació, Investigació, Cultura i Esport, per la qual es modifica l'autorització per canvi en el cicle, etapa o nivell educatiu al centre docent d'Educació Infantil de primer cicle Parque Tecnológico de Paterna.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9049


Data del document
:   06-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Paterna
    * centre d'ensenyament

RESOLUCIÓ de 6 de novembre de 2015, de la Conselleria d'Educació, Investigació, Cultura i Esport, per la qual es modifica l'autorització per canvi en el cicle, etapa o nivell educatiu al centre docent d'Educació Infantil de primer cicle Parque Tecnológico de Paterna. [2015/9049]  
L'expedient ha sigut iniciat a instància del representant de la titularitat del centre docent privat d'Educació Infantil de primer cicle Parque Tecnológico, número de codi 01079675, de Paterna, que sol·licita l'autorització del segon cicle d'Educació Infantil i la supressió d'una unitat del primer cicle.  
La Direcció General de Centres i Personal Docent va informar favorablement, el 22 de juliol de 2015, sobre l'adequació de les instal·lacions proposades, pel que fa a espais educatius, de conformitat amb la normativa aplicable.  
Vista la proposta favorable de la direcció territorial competent en matèria educativa, que inclou els informes de la Unitat Tècnica de Construccions, respecte a les instal·lacions, i vist l'informe de la Inspecció Educativa respecte al professorat i les titulacions respectives, de conformitat amb la normativa aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 132/2010, de 12 de febrer (BOE 12.03.2010), pel qual s'estableixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener (DOCV 14.01.2009), del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 23 d'octubre de 2015, de conformitat amb la dita proposta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Modificar l'autorització del centre que s'indica a continuació en els termes que s'hi especifiquen:  
Antiga denominació genèrica del centre: centre d'Educació Infantil de primer cicle.  
Nova denominació genèrica del centre: centre privat d'Educació Infantil.  
Denominació específica del centre: Parque Tecnológico.  
Titular: CEI Parque Tecnológico, Societat Limitada.  
Domicili: av. Benjamin Franklin, núm. 24.  
Localitat: Paterna (46847).  
Província: València.  
Codi: 11174532.  
Modificació que s'autoritza:  
S'autoritza el segon cicle de l'Educació Infantil i la supressió d'una unitat del primer cicle, de manera que el centre queda configurat, en la seua totalitat, amb la composició següent:  
9 unitats d'Educació Infantil, primer cicle, distribuïdes així:  
- 1 unitat per a escolars de 0 a 1 any, amb 8 llocs escolars.  
- 4 unitats per a escolars d'1 a 2 anys, amb 13 llocs escolars cada una.  
- 2 unitats per a escolars de 2 a 3 anys, amb 20 llocs escolars cada una.  
- 1 unitat per a escolars de 0 a 3 anys, amb 11 llocs escolars.  
- 1 unitat per a escolars d'1 a 3 anys, amb 15 llocs escolars.  
1 unitat d'Educació Infantil, segon cicle, distribuïda així:  
- 1 unitat per a escolars de 3 a 6 anys, amb 25 llocs escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta; no obstant això, es considera que els efectes acadèmics es produiran a partir del curs escolar 2015-2016.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte en el termini d'un mes a comptar de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de notificar-se.  
Per als interessats que no siguen objecte de notificació, els terminis començaran a comptar des de l'endemà de publicar-se en el Diari Oficial de la Comunitat Valenciana.  
  
València, 6 de novembre de 2015.- El conseller d'Educació, Investigació, Cultura i Esport: Vicent Marzà Ibáñez.